b"\n_START_ARTICLE_\nJoris Gnagnon\n_START_SECTION_\nRennes\n_START_PARAGRAPH_\nGnagnon es va formar al planter de l'Stade Rennais. Va debutar a la Ligue 1 el 16 de gener de 2016 contra el Troyes AC jugant la segona part sencera. Va marcar el seu primer gol a la Ligue 1 el 28 de gener de 2017 al derbi bret\xc3\xb3 contra el FC Nantes, que va servir per empatar el partit al minut 86.\n_START_SECTION_\nSevilla\n_START_PARAGRAPH_\nEl 25 de juliol de 2018, Gnagnon va fitxar pel Sevilla FC per cinc anys.\n_START_SECTION_\nCarrera internacional\n_START_PARAGRAPH_\nEl 25 de mar\xc3\xa7 de 2017, Gnagnon va debutar amb la selecci\xc3\xb3 francesa sub-20. Fou el seu primer partit amb seleccions franceses per edats._NEWLINE_Posteriorment va triar de representar Costa d'Ivori, merc\xc3\xa8s al fet que la seva fam\xc3\xadlia \xc3\xa9s d'origen ivori\xc3\xa0. Fou convocat amb Costa d'Ivori per primer cop el 19 de maig de 2017._NEWLINE_De tota manera, no hi va arribar a debutar, i el maig de 2018 va afirmar que no havia renunciat a jugar amb Fran\xc3\xa7a. Llavors fou convocat amb la selecci\xc3\xb3 francesa sub-21 per uns amistosos contra Su\xc3\xafssa i It\xc3\xa0lia el maig de 2018."